Diari Oficial de la Generalitat Valenciana


Sumari del DOGV 5258, del 15-05-2006 (2006/4638)

ORDE de 7 d'abril de 2006, de la Conselleria de Justícia, Interior i Administracions Públiques, per la qual s'aprova la creació del lloc d'intervenció, i es classifiquen en classe segona els llocs de secretaria i intervenció de l'Ajuntament de Gata de Gorgos.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5258

Data del DOGV
:   15-05-2006

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2006/4638


Data del document
:   07-04-2006

Organisme emissor
:   Conselleria de Justícia, Interior i Administracions Públiques

Tipus de document
:   Ordre

Descriptors 

:   * Gata de Gorgos
    * comptable
    * qualificació del personal
    * administració local
    * professió administrativa

ORDE de 7 d'abril de 2006, de la Conselleria de Justícia, Interior i Administracions Públiques, per la qual s'aprova la creació del lloc d'intervenció, i es classifiquen en classe segona els llocs de secretaria i intervenció de l'Ajuntament de Gata de Gorgos. [2006/S4638]  
El lloc de treball de secretaria intervenció, de l'Ajuntament de Gata de Gorgos, es troba actualment classificat en classe tercera.   
Mitjançant un Acord plenari de l'Ajuntament de Gata de Gorgos, de data 29 de novembre de 2005, se sol·licita a aquesta Conselleria de Justícia, Interior i Administracions Públiques la modificació del lloc de secretaria en classe segona i la creació del lloc d'intervenció, també en classe segona, per a adaptar-los a la normativa vigent, atenent les dades de població i pressupost del municipi.   
Consten en l'expedient els certificats expedits per la Secretaria General de la corporació, acreditatius de la població municipal i del pressupost, així com el tràmit d'audiència i del seu resultat.  
Vist el que disposa l'article 2 del Reial Decret 1.732/1994, de 29 de juliol, en l'apartat b) del qual classifica en secretaries de classe segona les secretaries d'Ajuntament, el municipi de les quals tinga una població compresa entre 5.001 i 20.000 habitants, així com els de població inferior a 5.001, el pressupost dels quals siga superior a 3.005.060,52 euros.   
Per tant, i fent ús de les competències atribuïdes pels articles 2.2 a) i 7 del Decret 159/1997, de 29 d'abril, del Govern Valencià, pel qual s'aprova el Reglament Regulador de la Competències de la Generalitat Valenciana, relatives als funcionaris d'administració local amb habilitació de caràcter nacional,  
ORDENE  
I. Crear i classificar el lloc de treball d'intervenció de l'Ajuntament de Gata de Gorgos en classe segona, i que quede reservat a funcionaris d'administració local amb habilitació de caràcter nacional, pertanyents a la subescala d'intervenció tresoreria, categoria d'entrada.  
II. Classificar el lloc de treball de secretaria de l'Ajuntament de Gata de Gorgos en classe segona, i que quede reservat a funcionaris d'administració local amb habilitació de caràcter nacional, pertanyents a la subescala de secretaria, categoria d'entrada, sense perjudici del que preveu la disposició transitòria primera 2 b) del Reial Decret 1174/1987, de 18 de setembre.  
III. La modificació de la classificació d'aquests llocs de treball no afectarà les destinacions dels qui els exerciren amb caràcter definitiu.  
Contra aquesta orde, que posa fi a la via administrativa, es podrà interposar recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos, comptadors des de l'endemà de la seua publicació. Tot això de conformitat amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.  
València, 7 d'abril de 2006  
El conseller de Justícia, Interior i Administracions Públiques  
MIGUEL PERALTA VIÑES